Aalborg Stiftstidende, 1832-03-31
Om Urolighederne i Grenoble erfares følgende Nærmere: Efterat det allerede forrige Gang omtalte Masketog havde fundet Sted Carnevalsøndagen, ved hvilket nogle af Ministerne fremstilledes i Carricatur, men hvorved det dog i det Hele gik temmeligt roligt til, skulde der om Aftenen have været en stor Maskerade i Skuespilhuset, men som Præfecten fandt sig foranlediget til at forbyde. En Skare, meest unge Mennesker, som vare misfornøide herover, stimlede nu sammen udenfor Præfectens Huus, for at bringe ham et Pereat, men et Compagnie af det 35te Regiment, som laae i Garnison i Staden, angreb dem uformodentlig, anførte af Præfecten selv og 30 til 40 af hine Personer bleve meer eller mindre saarede. Dette Angreb, der synes at være skeet uden foregaaende Opfordring til Hoben om at skilles ad forbittrede Grenobleserne i høi Grad og man begyndte overalt at rive Steenbroen op og barricadere sig a la Paris. Tropperne, som om Natten havde patrouilleret, trak sig henimod Morgenstunden tilbage i deres Caserne, men imidlertid havde Jndvaanerne travlt med at støbe Kugler og forfærdige Patroner og den følgende Morgen Kl. 8 trak en talrig og bevæbnet Skare op til Præfecturhotellet og forlangte Præfectens Afreise, alle Posternes Overgivelse til Nationalgarden, og det 35te Regiments Jndspærrelse i sin Caserne. Da dette ikke blev tilstaaet, brød man ind i Hotellet og søgte overalt efter Præfecten, men fandt ham ikke, da han havde skjult sig godt. Derimod traf man Generaral St. Clair, der, da han ikke vilde beqvemme sig til at overlevere Posterne, blev arresteret af en Piquet Nationalgardere, hvorpaa han afsendte en Rapport til sin Foresatte General Hulot i Lyon. Natten imellem den 13de og 14de blev af Borgerne anvendt til at træffe Forsvarsanstalter og giøre Barricader, hvorpaa Municipalconseilet den følgende Morgen begav sig til Generalen og bad ham ufortøvet at forlade Staden med sine Tropper for at forebygge videre Ulempe. En Slags Capitulation blev foreslaaet, hvis første Artikel var det 35te Regiments Bortmarsch, thi kun under denne betingelse vilde Nationalgaden indestaae for den offentlige Roligheds Vedligeholdelse. Forslaget blev antaget og endnu samme Dag forlod Generalen Grenoble med sit Regiment. Saaledes lyder Beretningen om dette Oprør, hvis egentlige Grund man i Paris vil finde i Carlisternes Jntriquer, som i det sydlige Frankrig have dannet et udbredt Complot, hvis Virksomhed ogsaa er sporet andre Stæder, f. Ex. i Nismes, men uden at foranledige en saa formelig Opsætsighed; imidlertid ligger den vist tildeels ogsaa i de Franskes urolige Aand ialmindelighed samt - som man seer af Beretningen - i en Overilelse af Præfecten. Rgjeringen har imidlertid taget alvorlige Forholdsregler, og efter de seneste Efterretninger er Staden atter vendt tilbage til Lydighed. General St. Clair blev, som man kunde vente, strax tilbagekaldt fra sin Post og først afsendtes General duzer, fra Lyon, siden General Delort fra Paris selv for at overtage Commandoen i Departementet. Sidste er allerede ankommen til Grenoble, hvor han rykkede ind uden Modstand, thi allerede i Forveien havde det sindigere Parti i Staden, faaet Overhaand og ved en Deputation til General Huldt i Lyon erklæret sig villig til at modtage Tropper uden Modstand. Ogsaa til Paris er ankommen en Deputation fra Grenoble tilligemed Mairen, som omsider fik Hr. Perier bevæget til at afstaae noget fra sin Strænghed; saaledes slipper f. Ex. Staden for at faae det forhadte 35te Regiment igjen til Garnison. Derimod skal Hr. Perier have dreven igjennem i Conseilet tvertimod 3 af sine Collegers Mening, at Præfecten bliver paa sin Post, uagtet Hr. Perier privat har misbilliget hans Adfærd meget.